title: 2007/637/ES: Rozhodnutie Rady z  26. septembra 2007 , ktorým sa vymenúvajú štyria španielski členovia a siedmi španielski náhradníci Výboru regiónov

text:
               4.10.2007

               SK

               Úradný vestník Európskej únie

               L 258/29

      ROZHODNUTIE RADY

   z 26. septembra 2007,
   ktorým sa vymenúvajú štyria španielski členovia a siedmi španielski náhradníci Výboru regiónov
   (2007/637/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh španielskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku skončenia funkčného obdobia pánov MATASA PALOUA, MARTÍNA MENISA, REVILLU ROIZA a RODRÍGUEZA IBARRU sa uvoľnili štyri miesta členov Výboru regiónov. V dôsledku skončenia funkčného obdobia pani GOROSTIAGOVEJ SÁIZOVEJ, pánov SÁNCHEZA AMORA a VILLANUEVU RODRÍGUEZA, pani AMOROVEJ PÉREZOVEJ, pánov DÍAZA ALVAREZA a JAÉNA PALACIOSA a pani de ESTEBANOVEJ MARTÍNOVEJ sa uvoľnilo sedem miest náhradníkov Výboru regiónov,

         ROZHODLA TAKTO:
   Článok 1
   Za členov a náhradníkov Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za členov:

                           pán Francesc ANTICH i OLIVER, Presidente del Gobierno de la Comunidad Autónoma Islas Baleares,

                           pán Paulino RIVERO BAUTES, Presidente de la Comunidad Autónoma de Canarias,

                           pán Guillermo FERNÁNDEZ VARA, Presidente de la Junta de Extremadura,

                           pani Dolores GOROSTIAGA SÁIZ, Vicepresidenta del Gobierno de Cantabria y Consejera de Empleo y Bienestar Social (zmena mandátu)

                     a

               b)

               za náhradníkov:

                           pán Vicente RAMBLA MOMPLET, Vicepresidente Primero y Consejero de Presidencia, Comunidad Valenciana,

                           pán Jaime RABANAL GARCÍA, Consejero de Economía y Asuntos Europeos, Comunidad Autónoma del Principado de Asturias,

                           pán Gabriel AMER AMER, Delegado del Gobierno de las Islas Baleares en Bruselas, Comunidad Autónoma Islas Baleares,

                           pán José Félix GARCÍA CALLEJA, Director General Asuntos Europeos y Cooperación al Desarrollo, Comunidad Autónoma de Cantabria,

                           pani María de DIEGO DURANTEZ, Directora General Relaciones Institucionales y Acción Exterior, Comunidad Autónoma Castilla y León

                           pani Lucía MARTÍN DOMÍNGUEZ, Directora General de Acción Exterior, Comunidad Autónoma de Extremadura

                           pán Antonio GONZÁLEZ TEROL, Director General de Asuntos Europeos, Comunidad Autónoma de Madrid.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 26. septembra 2007

            Za Radu

            predseda

         J. SILVA

      (1)  Ú. v. EÚ L 56, 25.2.2006, s. 75.


title: 2012/622/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej agentúry pre lieky za rozpočtový rok 2010

text:
               17.10.2012

               SK

               Úradný vestník Európskej únie

               L 286/377

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej agentúry pre lieky za rozpočtový rok 2010
   (2012/622/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre lieky za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 726/2004 (3), ktorým sa zriaďuje Európska agentúra pre lieky, a najmä na jeho článok 68,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0107/2012),

               1.

               odkladá svoje rozhodnutie o udelení absolutória výkonnému riaditeľovi Európskej agentúry pre lieky za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre lieky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 27.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 136, 30.4.2004, s. 1.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Európska agentúra pre lieky

               2006

               2007

               2008

               2009

               Výkonnosť

               nevzťahuje sa

                           —

                           zásada riadneho finančného hospodárenia nebola dôsledne dodržaná: prognóza tokov hotovosti agentúry nebola riadne pripravená,

                           —

                           agentúra vykonáva svoju činnosť na dvoch miestach, čo so sebou prináša dodatočné náklady pre agentúru (priame miesta: 450 000 EUR).

                           —

                           dobré výsledky, pokiaľ ide o zavedenie prepracovaných metód rozpočtovania podľa činností a hodnotenia spokojnosti užívateľov,

                           —

                           vyzýva agentúru, aby vzhľadom na finančné riziká uplynulého roka prehodnotila svoju maklérsku politiku,

                           —

                           agentúra vykonáva svoju činnosť na dvoch miestach, čo so sebou prináša dodatočné náklady pre agentúru.

                           —

                           je neprijateľné, že agentúra účinným spôsobom neuplatnila príslušné pravidlá riešenia konfliktov záujmov,

                           —

                           12 veľmi dôležitých a 1 kritické odporúčanie z niekoľkých predchádzajúcich výročných správ IAS o audite stále nebolo v roku 2009 realizovaných,
                           je neprijateľné, že agentúra nedodržuje kódex správania, naliehavo vyzýva agentúru, aby dokumentovala a vyhodnocovala svoje kontroly a evidovala príslušné rozhodnutia o pridelení prostriedkov, ktoré musia byť prístupné na jej internetových stránkach,

                           —

                           naliehavo žiada agentúru, aby informovala orgán udeľujúci absolutórium o krokoch, ktoré od svojho vzniku prijala s cieľom zabezpečiť nezávislosť svojich odborníkov,

                           —

                           žiada agentúru, aby doplnila a pravidelne aktualizovala databázu európskych expertov, ako to požaduje nariadenie (ES) č. 726/2004.

               Prenos rozpočtových prostriedkov

               zásada ročnej platnosti rozpočtu sa nedodržiavala dôsledne: miera využívania viazaných rozpočtových prostriedkov bola menej ako 60 %; viac ako 40 % záväzkov bolo prenesených do rozpočtového roku 2007.

               agentúra mala problémy s plánovaním, rozpočtovaním a realizáciou svojich činností: 32 000 000 EUR bolo prenesených a 4 000 000 EUR bolo zrušených; vyzýva agentúru, aby dodržiavala zásadu ročnej platnosti rozpočtu.

               vyzýva agentúru, aby dodržiavala zásadu ročnej platnosti rozpočtu: prenesené a zrušené rozpočtové prostriedky dosiahli výšku 36 000 000 EUR (19,7 % rozpočtu), a 9 700 000 EUR (5,3 % rozpočtu).

               podľa správy Dvora audítorov bolo prenesených 19 500 000 EUR (38 % záväzkov agentúry), z toho 14 800 000 EUR bolo na činnosti, ktoré sa ku koncu roka ešte nerealizovali; Dvor audítorov poukazuje na oneskorenia, pokiaľ ide o realizáciu činností financovaných z hlavy II; agentúra nie je v súlade so zásadou ročnej platnosti rozpočtu.

               Postupy obstarávania

               nevzťahuje sa

                           —

                           otázky transparentnosti na úrovni výberových kritérií a na úrovni hodnotiacich metód, pokiaľ ide o cenové kritériá a spoločný postup verejného obstarávania,

                           —

                           pripomína zlepšenie riadenia verejného obstarávania.

               vyzýva agentúru, aby zlepšila kvalitu svojich postupov verejného obstarávania, aby sa tak odstránili nedostatky: uplatnenie hodnotiacich metód pre cenové kritériá a základná potreba odôvodnení pre výber postupu.

                           —

                           vyjadruje znepokojenie nad skutočnosťou, že Dvor audítorov zistil v postupoch verejného obstarávania chyby do výšky zodpovedajúcej značnej časti celkového rozpočtu agentúry na rozpočtový rok 2009; nedostatky v oblasti kritérií hodnotenia, akými sú cena a výber postupov,

                           —

                           naliehavo žiada agentúru, aby zlepšila kvalitu svojich postupov verejného obstarávania s cieľom odstrániť nedostatky, ktoré zistil Dvor audítorov,

                           —

                           vyzýva agentúru, aby stanovila viacročný plán verejného obstarávania,

                           —

                           vyzýva agentúru, aby zabezpečila, že výsledky postupov verejného obstarávania budú overené pred uzavretím zmlúv.

               Príjmy z poplatkov

               agentúra nebola schopná uskutočniť komplexnú analýzu nákladov, ktoré vznikli spravodajcom členských štátov s cieľom získať objektívne a dokumentované údaje, na základe ktorých by prispôsobila svoje platby a následne poplatky účtované svojim zákazníkom: Táto situácia znamenala porušenie nariadenia o poplatkoch.

               otázky transparentnosti, pokiaľ ide o sumy vyplatené spravodajcom členských štátov.

               vyzýva Komisiu, aby vyhodnotila chronicky vysokú úroveň hotovostných prostriedkov agentúry (41 887 000 EUR).

               vyzýva agentúru, aby zabezpečila lepšiu koordináciu svojich finančných a vedeckých útvarov s cieľom odstrániť neprijateľne dlhé lehoty na vymáhanie pohľadávok.

               Vnútorný audit

               nevzťahuje sa

               nevzťahuje sa

               vyzýva agentúru, aby realizovala „kritické odporúčanie“ Útvaru pre vnútorný audit Komisie týkajúce sa konfliktu záujmov expertov a osem „veľmi dôležitých“ odporúčaní týkajúcich sa dokumentácie konfliktov záujmov zamestnancov agentúry, databáz na podporu administratívnych postupov hodnotenia a vypracovania usmernení na plnenie a riadne vykonávanie takýchto usmernení.

                           je neprípustné, že vyhlásenie vierohodnosti výkonného riaditeľa neobsahuje žiadnu výhradu, čo nie je v súlade so záväzkami kódexu správania, ktorý agentúra prijala v súvislosti s vyhláseniami o vierohodnosti IAS a Dvora audítorov,

                           žiada agentúru, aby orgánu udeľujúcemu absolutórium do 30. júna 2011 postúpila správy IAS od roku 2007,

                           naliehavo vyzýva agentúru, aby urýchlene realizovala odporúčania IAS a orgánu udeľujúcemu absolutórium poskytla prehľad prijatých a vykonaných opatrení.

          ---documentbreak---

               17.10.2012

               SK

               Úradný vestník Európskej únie

               L 286/378

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre lieky za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre lieky za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej agentúry pre lieky za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 726/2004 (3), ktorým sa zriaďuje Európska agentúra pre lieky, a najmä na jeho článok 68,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0107/2012),

               A.

               keďže Dvor audítorov vo svojej správe o overení ročnej účtovnej závierky Európskej agentúry pre lieky za rozpočtový rok 2009 vzniesol výhrady voči zákonnosti a správnosti príslušných operácií;

               B.

               keďže Európsky parlament vo svojom rozhodnutí z 10. mája 2011 rozhodol odložiť svoje rozhodnutie o udelení absolutória výkonnému riaditeľovi agentúry za plnenie rozpočtu agentúry za rozpočtový rok 2009 (5), ale potom ho udelil vo svojom rozhodnutí z 25. októbra 2011 (6);

               C.

               keďže 25. októbra 2011 Európsky parlament udelil výkonnému riaditeľovi agentúry absolutórium za plnenie rozpočtu agentúry za rozpočtový rok 2009 a vo svojom uznesení, ktoré bolo prílohou k rozhodnutiu o absolutóriu, okrem iného:

                           —

                           zdôraznil, že orgán udeľujúci absolutórium by mal v priebehu ďalších postupov udeľovania absolutória aj naďalej dôkladne sledovať mieru vykonávania opatrení, ktoré boli prijaté na odstránenie závažných nedostatkov agentúry zistených v správach Dvora audítorov aj Útvaru pre vnútorný audit (IAS),

                           —

                           požiadal agentúru, aby informovala orgán udeľujúci absolutórium o krokoch prijatých v oblasti účinného vykonávania kódexu správania v súvislosti s riešením konfliktov záujmu,

                           —

                           trval na tom, ale tiež vystríhal agentúru, že všetky opatrenia uvedené v príslušných audítorských správach vrátane správy za rok 2010 by sa mali v plnom rozsahu uplatniť pred začiatkom ďalšieho postupu udeľovania absolutória;

               D.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 je spoľahlivá a že príslušné transakcie sú zákonné a správne;

               E.

               keďže rozpočet agentúry na rozpočtový rok 2010 bol 208 400 000 EUR, čo je v porovnaní s rozpočtovým rokom 2009 zvýšenie o 7,20 %;

               F.

               keďže prvotný príspevok Únie do rozpočtu agentúry na rok 2010 bol vo výške 28 279 600 EUR v porovnaní so sumou 36 390 000 EUR v roku 2009 (7) a keďže celkový príspevok Únie do rozpočtu agentúry na rok 2010 predstavoval 36 600 100 EUR;

      Následné kroky v súvislosti s udelením absolutória za rok 2009

               1.

               očakáva, že agentúra bude informovať orgán udeľujúci absolutórium o krokoch prijatých v súvislosti s týmito otázkami:

                           —

                           postup správnej rady pri prijímaní akčného plánu s osobitnými opatreniami a harmonogramu realizácie, ktorého cieľom je odstránenie nedostatkov v postupoch verejného obstarávania,

                           —

                           dôkladné preverenie účinného využívania existujúcich postupov týkajúcich sa zisťovania a riešenia konfliktov záujmov u jej zamestnancov a expertov;

                     vyzýva Dvor audítorov, aby poskytol dostatočné záruky, že agentúra účinne odstránila svoje nedostatky v postupoch verejného obstarávania a vyzýva IAS, aby orgánu udeľujúcemu absolutórium poskytol záruky o účinnom využívaní existujúcich postupov riešenia konfliktov záujmov u zamestnancov a expertov agentúry;

               2.

               vyzýva agentúru a IAS, aby bezodkladne overili, či sa v plnom rozsahu uplatnili všetky opatrenia uvedené v audítorských správach vrátane správy za rok 2010, a aby o tom informovali orgán udeľujúci absolutórium;

               3.

               na základe informácií agentúry konštatuje, že 15. decembra 2011 správna rada schválila návrh, aby agentúra predložila na zasadnutí správnej rady v júni 2012 podrobné vykonávacie opatrenia týkajúce sa:

                           —

                           stanovenia novej štruktúry a rozsahu pôsobnosti Poradného výboru pre verejné obstarávanie a zmluvy,

                           —

                           vykonávania viacročného plánu verejného obstarávania,

                           —

                           stanovenia zodpovednosti za uvedené záležitosti;

                     trvá na tom, aby správna rada poslala akčný plán orgánu udeľujúcemu absolutórium najneskôr do 30. júna 2012;

      Rozpočtové a finančné hospodárenie

               4.

               pripomína, že pôvodný príspevok Únie agentúre na rok 2010 bol 26 335 100 EUR; poznamenáva však, že sa k nej pripočítala suma 10 265 000 EUR, ktorá pochádzala z vrátenia prebytku, výsledkom čoho je celkový príspevok Únie na rok 2010 vo výške 36 600 100 EUR;

               5.

               zdôrazňuje, že vo všeobecnom rozpočte Európskej únie na rozpočtový rok 2010 prijatom s konečnou platnosťou sa ako počiatočný príspevok Únie do rozpočtu agentúry uvádzajú dve rozdielne sumy, a to 28 279 600 EUR a 26 335 100 EUR; preto naliehavo vyzýva Komisiu, aby informovala orgán udeľujúci absolutórium o presnej výške dotácie, ktorá bola pridelená agentúre;

               6.

               berie na vedomie, že rozpočet agentúry je financovaný z rozpočtu Únie, ako aj z poplatkov uhrádzaných farmaceutickými podnikmi, keď žiadajú o povolenie na uvedenie na trh Únie alebo jeho predĺženie; z výročnej správy o činnosti sa dozvedá, že v roku 2010 pochádzalo podľa odhadu 73 % príjmov agentúry z poplatkov a že súčasne so zvýšením príjmov na báze poplatkov došlo k zníženiu percentuálneho podielu príspevku Únie, a to z 23 % v roku 2006 na 14 % v roku 2010;

               7.

               z výročnej správy o činnosti sa dozvedá, že v registri výnimiek bolo v roku 2010 registrovaných 17 výnimiek;

               8.

               konštatuje, že sa zistili nedostatky v systéme agentúry na validáciu pohľadávok veriteľov týkajúcich sa IT dodávateľov; berie na vedomie vyhlásenie agentúry, že nedostatky, na ktoré upozornil Dvor audítorov, boli dôsledkom zlyhania ľudského faktora a boli napravené, že agentúra posilnila svoju ex-ante prevádzkovú i finančnú kontrolu faktúr a že žiadne ďalšie nedostatky neboli zistené; vyzýva Dvor audítorov, aby túto záležitosť overil a informoval o tom Európsky parlament;

      Prenesené rozpočtové prostriedky a zrušenia

               9.

               na základe správy agentúry o rozpočtovom a finančnom hospodárení konštatuje, že automatické prenosy do rozpočtového roka 2011 predstavovali celkovú sumu 41 655 049,44 EUR alebo 20,90 % viazaných rozpočtových prostriedkov a že bol požadovaný jeden neautomatický prenos do rozpočtového roku 2011, ktorého čiastka predstavovala 3 500 000 EUR, t. j. 1,68 % konečných rozpočtových prostriedkov;

               10.

               vyjadruje znepokojenie nad skutočnosťou, že Dvor audítorov opäť informoval o vysokom prenose 17 600 000 EUR v hlave II (administratívne výdavky); zdôrazňuje, že táto situácia naznačuje meškanie s realizáciou činností financovaných z hlavy II rozpočtu agentúry a že agentúra nie je v súlade so zásadou ročnej platnosti rozpočtu;

               11.

               so znepokojením berie na vedomie dodatočnú pripomienku Dvora audítorov, že len 36 % rozpočtových prostriedkov prenesených do roku 2011 zodpovedá zvýšeným výdavkom v roku 2010, zatiaľ čo zostávajúcich 64 % prenesených súm sa nevzťahuje na rozpočtový rok 2010;

               12.

               poukazuje na skutočnosť, že Dvor audítorov už informoval o vysokej úrovni prenosov v predchádzajúcich rozpočtových rokoch; konštatuje najmä, že v rozpočte na rok 2009 Dvor audítorov zistil prenos vo výške 19 500 000 EUR (38 % viazaných rozpočtových prostriedkov agentúry) a v roku 2008 to bolo 36 000 000 EUR (19,7 % rozpočtu na rok 2008);

               13.

               zo správy o rozpočtovom a finančnom hospodárení agentúry zisťuje, že v roku 2010 boli zrušené prostriedky v celkovej výške 9 074 296,49 EUR v porovnaní so 7 693 276,58 EUR v roku 2009; berie na vedomie odpoveď agentúry, že miera zrušených rozpočtových prostriedkov určených na výdavky je výsledkom prísneho sledovania skutočných príjmov a úprav výdavkov; naliehavo vyzýva agentúru, aby okamžite prijala opatrenia na zníženie objemu zrušených rozpočtových prostriedkov a prijala akčný plán s konkrétnymi opatreniami – vrátane tých, ktoré sú zamerané na prísnejšie odhadovanie príjmu z poplatkov a lehoty, do ktorej majú byť prijaté – a termíny na riešenie tohto pretrvávajúceho problému do 30. júna 2012;

      Postupy verejného obstarávania a presuny

               14.

               z výročnej správy o činnosti sa dozvedá, že okrem 165 osobitných zmlúv uzavretých na základe rámcových zmlúv agentúra v roku 2010 uzavrela 70 nových zmlúv na verejné obstarávanie v hodnote presahujúcej 25 000 EUR;

               15.

               na základe správy agentúry o rozpočtovom a finančnom hospodárení konštatuje, že v priebehu roka 2010 bolo schválených 13 presunov v celkovej výške 13 714 500 EUR (15,29 % konečných rozpočtových prostriedkov); okrem toho konštatuje, že agentúra už prijala 10 presunov v celkovej výške 9 609 000 EUR v roku 2009; vyzýva agentúru, aby prijala akčný plán s konkrétnymi opatreniami a termínmi s cieľom odstrániť tento pretrvávajúci problém;

      Systém odmeňovania za služby

               16.

               naliehavo vyzýva agentúru, aby zaviedla systém odmeňovania za služby poskytované vnútroštátnymi orgánmi členského štátu založený na skutočných nákladoch členských štátov; vyzýva tiež agentúru, aby bezodkladne informovala orgán udeľujúci absolutórium o tom, kedy bude tento systém zavedený; v tejto súvislosti konštatuje, že správnej rade bol už na jej schôdzi 10. decembra 2009 predstavený nový systém platieb, ale správna rada tento návrh napokon zamietla;

               17.

               podporuje všetku snahu na úrovni výkonných a administratívnych štruktúr agentúry zameranú na reformu systému platieb za služby poskytované orgánmi členských štátov, ktorý by mal jednoznačne vychádzať z reálnych nákladov; nalieha na správnu radu, aby v tejto veci pokročila ďalej;

               18.

               poznamenáva, že zamietnutím nového systému platieb správna rada preberá priamu zodpovednosť za veľmi vážne riziká, akými sú nedodržanie právnych predpisov, potenciálny finančný vplyv na súčasný systém odmeňovania a dobré meno; nie je preto ochotný akceptovať tento pochybný prístup správnej rady agentúry a vyzýva agentúru, aby v tejto veci prijala akčný plán a informovala orgán udeľujúci absolutórium do 30. júna 2012;

      Riadenie ľudských zdrojov

               19.

               naliehavo vyzýva agentúru, aby zlepšila postupy prijímania zamestnancov a zabezpečila správne zaobchádzanie so súvisiacou dokumentáciou; vyzýva najmä agentúru, aby zlepšila dokumentáciu spisov prijímania zmluvných zamestnancov a vyzýva menovací orgán, aby prijal rezervné zoznamy navrhnuté výberovými komisiami;

               20.

               zo správy Dvora audítorov sa tiež dozvedá, že agentúra dostatočne nerozlišovala medzi zamestnancami pracovných agentúr a náborom zmluvných zamestnancov; preto vyzýva agentúru, aby využívala zamestnancov pracovných agentúr len na pokrývanie krátkodobých potrieb a poskytla transparentný prístup k pozíciám zmluvných zamestnancov;

      Riadenie konfliktu záujmov

               21.

               naliehavo žiada agentúru, aby centrálne koordinovala vypracovanie spoločnej metodiky pre posudzovanie expertov, ktorú by používali všetky príslušné vnútroštátne orgány, a tiež jej monitorovanie; konštatuje, že potom, čo 4. júla 2011 nadobudlo platnosť memorandum o porozumení medzi agentúrou a každým príslušným vnútroštátnym orgánom, ktoré sa týka monitorovania vedeckej úrovne expertov, agentúra aj naďalej zodpovedá za vypracovanie a koordináciu spoločnej metodiky pre posudzovanie expertov;

               22.

               zdôrazňuje, že agentúra potrebuje doviesť do úspešného konca podpísanie memoranda o porozumení o nezávislosti vedeckého hodnotenia, pozmeniť zodpovedajúcim spôsobom interné postupy a aktualizovať databázu expertov; berie na vedomie odpoveď agentúry, že memorandá o porozumení týkajúce sa nezávislosti vedeckého hodnotenia boli podpísané v októbri 2011 a že databáza odborníkov bola aktualizovaná tak, aby umožňovala priame odoslanie elektronického formulára vyhlásenia o záujmoch do tejto databázy; vyzýva agentúru, aby informovala orgán udeľujúci absolutórium o stave vykonávania týchto opatrení do 30. júna 2012; vyzýva tiež IAS, aby informoval orgán udeľujúci absolutórium, keď agentúra tieto veľmi dôležité odporúčania skutočne vykoná;

               23.

               vyzýva agentúru, aby informovala orgán udeľujúci absolutórium o spôsobe, akým zabezpečí, aby sa postupy týkajúce sa zapojenia expertov uplatňovali v plnom rozsahu dovtedy, kým všetky príslušné vnútroštátne orgány nepodpíšu memorandum o porozumení týkajúce sa nezávislosti vedeckého hodnotenia;

               24.

               vyzýva agentúru, aby podala správu o tom, ako sa zapája do usporadúvania konferencií súkromnými organizáciami, ako je napr. Organizácia odborníkov v oblasti regulačných záležitostí;

               25.

               na základe informácií poskytnutých agentúrou berie na vedomie prijatie rozhodnutia 1. februára 2012, a to Rozhodnutia o pravidlách, ktoré sa vzťahujú na články 11a a 13 služobného poriadku, pokiaľ ide o nakladanie s vyhláseniami o záujmoch zamestnancov Európskej agentúry pre lieky, ktoré prijala správna rada, a Rozhodnutia o pravidlách týkajúcich sa nakladania s vyhláseniami o záujmoch dočasne pridelených národných expertov, hosťujúcich expertov, stážistov a dočasných zamestnancov Európskej agentúry pre lieky, ktoré prijal výkonný riaditeľ; vyzýva agentúru, aby do 30. júna 2012 poskytla orgánu udeľujúcemu absolutórium informácie o konkrétnych opatreniach prijatých na vykonávanie týchto rozhodnutí s cieľom umožniť Európskemu parlamentu posúdiť konkrétne riešenie potenciálnych konfliktov záujmov všetkých kategórií uvedených v týchto dvoch rozhodnutiach a tiež u členov správnej rady;

               26.

               so znepokojením konštatuje, že potenciálne konflikty záujmov sa vyskytujú aj vo finančných obehoch pri spracúvaní platieb, a to pre nedostatočné oddelenie funkcií; preto naliehavo vyzýva agentúru, aby riadne zohľadnila toto veľmi významné riziko a prijala bezodkladné kroky na odstránenie tohto nedostatku;

               27.

               poznamenáva, že bývalý výkonný riaditeľ agentúry zaslal 28. decembra 2010 agentúre list, v ktorom uviedol činnosti, ktoré plánoval vykonať na konci svojho mandátu; považuje prvé rozhodnutie z 11. januára 2011, ktoré prijal predseda správnej rady agentúry s cieľom schváliť nové činnosti bývalého výkonného riaditeľa agentúry, za porušenie predpisov Únie o stretoch záujmu, najmä pokiaľ ide o hlavu II článok 16 Služobného poriadku úradníkov Európskej únie; pripomína, že podľa hlavy II článku 11 a hlavy IV článku 91 podmienok zamestnávania ostatných zamestnancov Európskej únie sa toto ustanovenie analogicky vzťahuje na dočasných a zmluvných zamestnancov; považuje skutočnosť, že správna rada schválila 17. marca 2011 obmedzenia budúcich aktivít bývalého výkonného riaditeľa až po ostrom verejnom proteste, za jasný dôkaz o tom, že agentúra pôvodne neuplatnila náležitým spôsobom služobný poriadok, čo vyvoláva vážne otázky v súvislosti so spôsobom, akým vo všeobecnosti uplatňujú predpisy; žiada výkonného riaditeľa, aby predložil podrobnú správu o uplatňovaní článku 16 služobného poriadku v rámci agentúry;

               28.

               je vážne znepokojený skutočnosťou, že agentúre a jej správnej rade sa nepodarilo účinným spôsobom vyriešiť otázku konfliktu záujmov; berie na vedomie, že v apríli 2012 agentúra schválila revidovanú stratégiu riešenia konfliktu záujmov členov vedeckého výboru a odborníkov a postup v prípade zneužitia dôvery členov vedeckého výboru a odborníkov; trvá na tom, že vykonávanie a konkrétne výsledky sú jedinými prvkami na to, ako overiť účinnosť novej stratégie a postupu; domnieva sa, že agentúra by mala v priebehu roka 2012 preveriť všetky vyhlásenia o záujmoch odborníkov a členov vedeckého výboru; vyzýva preto agentúru, aby po uplatnení tohto postupu poskytla údaje vrátane číselných údajov a mien; vyzýva agentúru, aby preverila aspoň 75 % vyhlásení o záujmoch odborníkov a aspoň 75 % vyhlásení o záujmoch členov vedeckého výboru a aby orgánu udeľujúcemu absolutórium do konca augusta 2012 poskytla výsledky tohto preverenia a akčný plán s harmonogramom postupu preverovania zostávajúcich vyhlásení o záujmoch;

               29.

               pripomína, že po prijatí bývalého výkonného riaditeľa agentúry do zamestnania v poradenskej spoločnosti, ktorá poskytuje poradenstvo okrem iného farmaceutickým spoločnostiam, a to bezprostredne po ukončení jeho pracovného pomeru v agentúre, vyslovil orgán udeľujúci absolutórium pochybnosti v súvislosti so skutočnou nezávislosťou agentúry a spôsobom, ako jej správna rada vykonáva článok 16 služobného poriadku; je okrem toho znepokojený obvineniami, že bývalý výkonný riaditeľ agentúry vytvoril svoju vlastnú poradenskú spoločnosť ešte počas svojho pôsobenia v agentúre; vyzýva agentúru, aby do 30. júna 2012 poskytla orgánu udeľujúcemu absolutórium v tejto veci ďalšie informácie;

               30.

               naliehavo žiada Dvor audítorov, aby dokončil a predložil svoj súčasný audit týkajúci sa konfliktu záujmov v agentúre;

               31.

               vyjadruje poľutovanie nad skutočnosťou, že mnoho expertov nezverejnilo svoje vyhlásenia o záujmoch a že z porovnania vyhlásení o záujmoch zverejnených príslušnými vnútroštátnymi agentúrami a agentúrou vyplývajú v niektorých prípadoch významné rozdiely; ďalej vyjadruje poľutovanie nad skutočnosťou, že najmenej jeden člen správnej rady agentúry, ale tiež náhradník Výboru pre lieky na humánne použitie, nepriznal, že v nedávnej minulosti pôsobil vo vedení farmaceutickej spoločnosti;

               32.

               víta iniciatívu agentúry zverejniť na svojej internetovej stránke vyhlásenia o záujmoch svojich zamestnancov na riadiacich pozíciách a expertov zapojených do hodnotenia liekov; so záujmom konštatuje, že na zozname expertov sa uvádza aj ich úroveň rizika z hľadiska konfliktu záujmov; je presvedčený, že spolu s vyhláseniami o záujmoch by sa mali zverejniť aspoň miesta predchádzajúceho pracovného pôsobenia – odborné pracovné skúsenosti – s cieľom umožniť overenie vyhlásení o záujmoch a identifikovať prípadné konflikty; vyzýva preto agentúru, aby mu do 30. júna 2012 poskytla informácie o stave vykonávania týchto opatrení;

               33.

               naliehavo vyzýva agentúru, aby overovala predložené vyhlásenia o záujmoch a vykonávala podrobné náhodné kontroly, a to najmä prostredníctvom systému krížových kontrol, v rámci ktorého by sa vyhlásenia o záujmoch porovnávali s informáciami z odvetvia a od príslušných vnútroštátnych agentúr;

               34.

               vyjadruje však znepokojenie nad prístupom agentúry z hľadiska kontroly vyhlásení o záujmoch, ktorý sa zakladá skôr na dôvere ako na overovaní; je zvlášť znepokojený skutočnosťou, že z porovnania vyhlásení expertov o záujmoch zverejnených príslušnou vnútroštátnou agentúrou a agentúrou vyplývajú v niektorých prípadoch významné rozdiely; vyzýva preto agentúru, aby vytvorila účinný mechanizmus, ktorý by umožňoval náležitú kontrolu vyhlásení o záujmoch prijatých agentúrou a aby o tom do 30. júna 2012 informovala orgán udeľujúci absolutórium;

               35.

               naliehavo vyzýva agentúru, aby vo svojej správnej rade uplatňovala politiku týkajúcu sa konfliktu záujmov;

               36.

               konštatuje, že Dvor audítorov vypracoval v rámci osobitnej správy o riešení konfliktov záujmov v agentúrach Únie audit agentúry; na základe informácií Dvora audítorov berie na vedomie, že uvedená osobitná správa sa zverejní do konca júna 2012; zastáva názor, že vzhľadom na rozsah kritiky týkajúcej sa konfliktu záujmov v agentúre by sa rozhodnutie o udelení absolutória malo odložiť do zverejnenia osobitnej správy, aby sa mohli zohľadniť zistenia Dvora audítorov v tejto záležitosti;

               37.

               domnieva sa, že účinné riešenie konfliktov záujmov je kľúčové na udržanie dôvery verejnosti v prácu agentúry;

               38.

               uznáva ochotu agentúry zverejniť vyhlásenia o záujmoch odborníkov zapojených do hodnotenia liekov; vyjadruje však poľutovanie nad skutočnosťou, že mnohí odborníci ešte nezverejnili svoje vyhlásenie o záujmoch;

               39.

               berie na vedomie skutočnosť, že správna rada schválila 17. marca 2011 obmedzenia budúcich pracovných činností bývalého výkonného riaditeľa po verejnom proteste, ktorý podporil Európsky parlament a ktorý sa týkal jej rozhodnutia z januára 2011 v plnej miere schváliť jeho nové činnosti; v tejto súvislosti pripomína, že delegácia Výboru pre životné prostredie, verejné zdravie a bezpečnosť potravín navštívila agentúru v júni 2011, aby sledovala tento prípad a získala ďalšie informácie o zlepšených postupoch; okrem toho pripomína, že výbor uskutočnil v júli 2011 výmenu názorov s dezignovaným výkonným riaditeľom, počas ktorej sa táto otázka opäť riešila s cieľom vyhnúť sa výskytu takýchto prípadov v budúcnosti;

      Výkonnosť

               40.

               považuje hodnotenie primeranosti a účinnosti systému zavedeného v agentúre s cieľom podporovať poskytovanie vedeckého poradenstva v oblasti humánnych liekov za dôležitý nástroj merania výkonnosti agentúry;

               41.

               berie na vedomie zvýšený počet produktov a služieb (stanoviská, správy, vedecké poradenstvo, kontroly) v porovnaní s rokom 2009; je tiež spokojný s vykonávaním nariadenia Európskeho parlamentu a Rady (ES) č. 141/2000 zo 16. decembra 1999 o liekoch na ojedinelé ochorenia (8) a vyzýva agentúru, aby pokračovala vo svojej činnosti zameranej na poskytovanie stimulov pre výskum, vývoj a uvádzanie určených liekov na ojedinelé ochorenia na trh;

      Vnútorný audit

               42.

               berie na vedomie informáciu agentúry, že 11 „veľmi dôležitých“ odporúčaní IAS stále ešte nebolo realizovaných; konštatuje, že podľa informácií agentúra vykonala jedno z odporúčaní, ktoré teraz IAS skúma;

               43.

               je znepokojený tým, že sedem z týchto „veľmi dôležitých“ odporúčaní sa oneskorilo o viac ako 12 mesiacov; poznamenáva, že tieto odporúčania sa týkajú:

                           —

                           súladu s článkom 110 služobného poriadku,

                           —

                           postupu prijímania zamestnancov,

                           —

                           používania databáz,

                           —

                           vymedzenia pravidiel evidencie produktov,

                           —

                           usmernení riadenia potenciálnych konfliktov záujmov zamestnancov,

                           —

                           postupov týkajúcich sa účasti expertov,

                           —

                           oddelenia funkcií v oblasti finančných obehov;

                     preto naliehavo vyzýva agentúru, aby bezodkladne vyriešila nedostatky, ktoré zistil IAS a informovala orgán udeľujúci absolutórium o opatreniach prijatých v tejto súvislosti;

               44.

               je tiež znepokojený tým, že agentúra zamietla dve „veľmi dôležité“ odporúčania týkajúce sa:

                           —

                           poplatkov platených vnútroštátnym agentúram,

                           —

                           zníženia počtu interných konzultantov;

                     naliehavo vyzýva agentúru, aby orgánu udeľujúcemu absolutórium bezodkladne vysvetlila zamietnutie týchto dvoch odporúčaní;

               45.

               konštatuje, že ak IAS vo svojej nadväzujúcej správe zo septembra 2010 naďalej konštatuje „nedostatočné posúdenie nezávislosti odborníkov“, výkonný riaditeľ by mal zverejniť zoznam všetkých dotknutých povolených liekov a predložiť správu o tom, ako agentúra plánuje napraviť tieto postupy;

               46.

               upozorňuje na svoje odporúčania z predchádzajúcich správ o udelení absolutória tak, ako sú uvedené v prílohe k tomuto uzneseniu;

               47.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (9) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 27.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 136, 30.4.2004, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 173.

      (6)  Ú. v. EÚ L 313, 26.11.2011, s. 27.

      (7)  Ú. v. EÚ L 64, 12.3.2010, s. 445.

      (8)  Ú. v. ES L 18, 22.1.2000, s. 1.

      (9)  Prijaté texty, P7_TA(2012)0164 (pozri stranu 388 tohto úradného vestníka).


title: 2005/36/ES: Rozhodnutie Komisie z 8. septembra 2004, ktorým sa mení a dopĺňa rozhodnutie Komisie 2004/166/ES o pomoci pri reštrukturalizácii, ktorú Francúzsko uvažuje zaviesť v prospech Société Nationale Corse Méditerranée (SNCM), námorná spoločnosť (oznámené pod číslom dokumentu K(2004) 3359)Text s významom pre EHP

text:
               21.1.2005

               SK

               Úradný vestník Európskej únie

               L 19/70

      ROZHODNUTIE KOMISIE

   z 8. septembra 2004,
   ktorým sa mení a dopĺňa rozhodnutie Komisie 2004/166/ES o pomoci pri reštrukturalizácii, ktorú Francúzsko uvažuje zaviesť v prospech Société Nationale Corse Méditerranée (SNCM), námorná spoločnosť
   (oznámené pod číslom dokumentu K(2004) 3359)
   (Iba francúzsky text je autentický)
   (Text s významom pre EHP)
   (2005/36/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, najmä na jej článok 88 ods. 2 prvý pododsek,
   so zreteľom na dohodu o Európskom hospodárskom priestore, najmä na jej článok 62 ods. 1 písm. a),
   so zreteľom na rozhodnutie Komisie 2004/166/ES (1), najmä na jeho článok 2,
   keďže:
   1.   POSTUP
   1.1.   Procedurálny postup

               (1)

               Dňa 9. júla 2003 prijala Komisia rozhodnutie o pomoci pri reštrukturalizácii, ktoré Francúzsko uvažuje zaviesť v prospech Société Nationale Corse Méditerranée (SNCM), ďalej len „záverečné rozhodnutie“, ktorým vyhlásila zlučiteľnosť časti tejto pomoci so spoločným trhom, ak budú dodržiavané stanovené podmienky. Medzi podmienkami, na ktoré odkazuje článok 2 záverečného rozhodnutia, je podmienka, že do 31. decembra 2006 SNCM nezíska nové plavidlá a nepodpíše zmluvy o stavbe, objednávkach alebo nájme nových alebo obnovených plavidiel. SNCM môže využívať týchto 11 plavidiel, ktoré spoločnosť SNCM vlastnila pred dátumom záverečného rozhodnutia: Napoléon Bonaparte, Danielle Casanova, Île de Beauté, Corse, Liamone, Aliso, Méditerranée, Pascal Paoli, Paglia Orba, Monte Cinto a Monte d'Oro. Posledný pododsek tohto článku stanovuje, že „ak by SNCM mala v dôsledku nezávislých udalostí od jej vôle nahradiť jedno z týchto plavidiel pred 31. decembrom 2006, Komisia bude môcť schváliť takúto náhradu na základe riadne odôvodneného oznámenia Francúzskom.“

               (2)

               Listom z 23. júna 2004 (2) žiadali francúzske orgány Komisiu, aby mohli nahradiť plavidlo Aliso plavidlom Asco, ktoré sa nachádza na zozname plavidiel uvedenom v článku 2 záverečného rozhodnutia. Okrem iného, vzhľadom na ťažkosti, ktoré má spoločnosť SNCM pri predaji plavidla Asco namiesto návrhu reštrukturalizačného plánu (3), francúzske orgány žiadali Komisiu, aby spoločnosť SNCM mohla predať buď plavidlo Aliso, alebo plavidlo Asco.

         1.2.   Názov opatrenia

               (3)

               Opatrenie sa nazýva „Zmeny a doplnenia k záverečnému rozhodnutiu Komisie z 9. júla 2003 o pomoci pri reštrukturalizácii v prospech spoločnosti SNCM“.

         1.3.   Príjemca

               (4)

               Príjemca pomoci pri reštrukturalizácii je francúzska námorná spoločnosť SNCM, ktorá spája Korziku a severnú Afriku z francúzskeho kontinentu. Príjemca navrhnutých dodatkov bude SNCM.

         1.4.   Ciele dodatkov

               (5)

               Hlavným cieľom dodatkov je, aby na jednej strane SNCM mohla používať Aliso namiesto Asco, čím bude zmenený a doplnený zoznam plavidiel, ktoré je SNCM oprávnená používať v súlade s článkom 2 záverečného rozhodnutia, a na druhej strane, uľahčiť predaj štvrtého plavidla podľa záverečného rozhodnutia, nechajúc potenciálnym klientom výber medzi dvoma rovnakými plavidlami Aliso a Asco.

         2.   PRESNÝ OPIS NAVRHOVANÝCH OPATRENÍ
   2.1.   Návrh o výmene plavidiel Asco a Aliso

               (6)

               Francúzske úrady navrhli v liste z 23. júna 2004 nahradiť Aliso Ascom na zozname plavidiel, ktoré je SNCM oprávnená používať počas celého reštrukturalizačného obdobia, zoznam je opísaný v článku 2 druhého pododseku záverečného rozhodnutia. Informatívne, NGV Asco (Navire à Grande Vitesse, rýchle plavidlo) nie je stále predané od dátumu žiadosti podanej francúzskymi úradmi.

               (7)

               Výmena, o ktorú požiadali francúzske úrady, je podnietená ochotou uľahčiť postúpenie jedného z dvoch plavidiel vzhľadom na ťažkosti SNCM pri postúpení NGV Asco.

               (8)

               Francúzske orgány zaslali okrem iného doklad prístavných orgánov v Marseille o tom, že plavidlo Aliso je zakotvené na nábreží od 2. novembra 2003.

         2.2.   Návrh povoľujúci SNCM predať buď Asco, alebo Aliso

               (9)

               Francúzske orgány rovnako požiadali, aby v rámci reštrukturalizačného plánu SNCM mohla predať buď Asco, alebo Aliso, v závislosti od potrieb potenciálnych klientov.

         3.   ZHODNOTENIE NAVRHNUTÝCH ZMIEN A DOPLNENÍ
   3.1.   Dosah na návrh o výmene plavidiel Asco a Aliso

               (10)

               Komisia najskôr poznamená, že plavidlá Asco a Aliso sú dve „sisterships“, čo znamená dve sesterské plavidlá pochádzajúce z rovnakých plánov a rovnakej lodenice. Majú rovnaké rozmery, rovnaký tvar a rovnakú kapacitu.

               (11)

               Komisia sa domnieva, že cieľom výmeny dvoch plavidiel nie je zvýšenie kapacity SNCM, a tak nie je postihnutý význam záverečného rozhodnutia, najmä ak ide o podmienky, ktoré obmedzujú kapacitu spoločnosti uvedené v článku 2 uvedeného rozhodnutia.

               (12)

               Okrem iného sa Komisia nazdáva, že k možnosti zmeniť a doplniť zloženie schválenej flotily SNCM môže dôjsť iba z dôvodov nezávislých od vôle SNCM. O zvláštnych prípadoch Komisia zastáva názor, že problémy, s ktorými sa SNCM stretáva pri postúpení plavidla Asco, nezávisia od vôle spoločnosti a nedali sa predvídať v priebehu prijatia záverečného rozhodnutia.

         3.2.   Dosah na návrh povoľujúci SNCM predať buď Asco, alebo Aliso

               (13)

               Komisia sa rovnako nazdáva, že ak by SNCM našla klienta na výmenu Aliso za Asco, predaj Aliso by bol v dôsledkoch kapacity SNCM ekvivalentný s predajom Asca a záväzky francúzskych úradov v súlade s reštrukturalizačným plánom by teda boli splnené, pokiaľ ide o predaj štyroch funkčných plavidiel SNCM. V skutočnosti, SNCM už predala tri zo štyroch plavidiel, ktorých postúpenie bolo navrhnuté reštrukturalizačným plánom.

               (14)

               Ak SNCM predá Aliso namiesto Asca, Komisia je toho názoru, že podmienka o postúpení štyroch plavidiel, ako bolo navrhnuté v reštrukturalizačnom pláne, sa bude považovať za splnenú.

         4.   ZÁVERY

               (15)

               Komisia sa domnieva, že zmeny a doplnenia, ktoré žiadali francúzske orgány, nemenia význam ustanovení záverečného rozhodnutia a že pomoc pri reštrukturalizácii vo forme rekapitalizácie, vo forme striktného dodržiavania takto zmenených podmienok, ostáva kompatibilná so spoločným trhom.

               (16)

               Komisia vyzýva Francúzsko:

                           —

                           aby upresnilo Komisii v čo najkratšom čase a najneskôr do pätnástich pracovných dní odo dňa prijatia tohto rozhodnutia, ktoré informácie by podľa jeho úvahy mali byť predmetom služobného tajomstva podľa článku 25 nariadenia (ES) č. 659/1999 (4),

                           —

                           aby informovalo príjemcu pomoci tohto rozhodnutia v čo najkratšom možnom čase a aby v prípade potreby považovalo niektoré zložky za predmet služobného tajomstva, ktorých oznámenie príjemcovi pomoci by mohlo spôsobiť škodu niektorým zúčastneným stranám, a aby označilo v postúpenej verzii ďalšie informácie, ktoré považuje za predmet služobného tajomstva a nekrylo ich,

         PRIJALA TOTO ROZHODNUTIE:
   Článok 1
   1.   V článku 2 v druhom pododseku nariadenia Komisie 2004/166/ES sa slovo „Aliso“ nahrádza slovom „Asco“.
   2.   V poslednej zarážke bodu 97 dotknutého nariadenia sa slová „NGV Asco“ nahrádzajú „buď NGV Asco, alebo jeho sesterské plavidlo NGV Aliso“.
   Článok 2
   Toto rozhodnutie je adresované Francúzskej republike.

      V Bruseli 8. septembra 2004

            Za Komisiu

         Loyola DE PALACIO

            podpredsedníčka

      (1)  Ú. v. EÚ L 61, 27.2.2004, s. 13.

      (2)  Zaznamenané útvarmi Komisie pod referenčným odkazom TREN(2004) A/26015.

      (3)  Pozri bod 97 záverečného rozhodnutia.

      (4)  Ú. v. ES L 83, 27.3.1999, s. 1. Nariadenie zmenené a doplnené Aktom o pristúpení z roku 2003.


title: Rozhodnutie Rady zo 7. októbra 1997 o uzavretí Dohovoru o ochrane morského prostredia v severovýchodnom Atlantiku

text:
Dôležité právne oznámenie

|

31998D0249

Úradný vestník L 104 , 03/04/1998 S. 0001 - 0001

		Rozhodnutie Radyzo 7. októbra 1997o uzavretí Dohovoru o ochrane morského prostredia v severovýchodnom Atlantiku(98/249/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva, najmä na jej článok 130s ods. 1, v spojitosti s článkom 228 ods. 2 a 3, prvý pododsek,so zreteľom na návrh Komisie,so zreteľom na stanovisko Európskeho parlamentu [1],keďže Komisia sa v mene spoločenstva zúčastnila na rokovaniach o návrhu Dohovoru o ochrane morského prostredia v severovýchodnom Atlantiku;keďže dohovor bol podpísaný v mene spoločenstva 22. septembra 1992;keďže cieľom dohovoru je predchádzať znečisťovaniu a odstraňovať ho a ochraňovať morské prostredie pred nepriaznivými účinkami ľudskej činnosti;Keďže spoločenstvo prijalo opatrenia v oblasti upravenej týmto dohovorom a preto by malo prijať medzinárodné záväzky v danej oblasti; keďže akcia spoločenstva je potrebným doplnkom k akcii priamo zainteresovaných členských štátov a jeho účasť na dohovore sa bude javiť ako akcia v súlade so zásadou subsidiarity;keďže podľa článku 130r zmluvy politika spoločenstva týkajúca sa životného prostredia prispieva, inter alia, k sledovaniu cieľov zachovania, ochraňovania a zlepšovania kvality životného prostredia, ochraňovania zdravia ľudí a obozretného a rozumného využívania prírodných zdrojov; keďže, okrem toho, spoločenstvo a členské štáty s ich príslušnými oblasťami kompetencie spolupracujú s tretími krajinami a s kompetentnými medzinárodnými organizáciami,PRIJALA TOTO ROZHODNUTIE:Článok 1Dohovor o ochrane morského prostredia v severovýchodnom Atlantiku, ktorý bol podpísaný v Paríži 22. septembra 1992, sa týmto schvaľuje v mene spoločenstva.Text dohovoru je pripojený k tomuto rozhodnutiu.Článok 2Predseda Rady sa týmto splnomocňuje, aby stanovil osobu alebo osoby poverené uložiť listinu o schválení u vlády Francúzskej republiky v súlade s ustanoveniami článku 26 dohovoru.Článok 3Spoločenstvo reprezentuje Komisia vo veciach v oblasti právomoci spoločenstva, v komisii zriadenej podľa článku 10 dohovoru.V Luxemburgu 7. októbra 1997Za RadupredsedaJ.-C. Juncker[1] Ú. v. ES C 89, 10.4.1995, s. 199.--------------------------------------------------


title: Rozhodnutie Rady z 24. júla 1995 o uzaretí, v mene spoločenstva, Dohovoru o ochrane a využití cezhraničných vodných tokov a medzinárodných jazier

text:
Dôležité právne oznámenie

|

31995D0308

Úradný vestník L 186 , 05/08/1995 S. 0042 - 0058

		Rozhodnutie Radyz 24. júla 1995o uzaretí, v mene spoločenstva, Dohovoru o ochrane a využití cezhraničných vodných tokov a medzinárodných jazier(95/308/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva, najmä na jej článok 130s ods. 1, v spojení s prvou vetou odseku 2 a prvým pododsekom článku 228 ods. 3,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže Komisia sa v mene spoločenstva zúčastnila na rozhovoroch v rámci ad hoc pracovnej skupiny pripravujúcej Dohovor o ochrane a využití cezhraničných vodných tokov a medzinárodných jazier;keďže Komisia podpísala v mene spoločenstva dohovor v Helsinkách 18. marca 1992;keďže hlavným účelom tohto dohovoru je vytvoriť rámec pre bilaterálnu a multilaterálnu spoluprácu s cieľom zamedzenia a kontroly znečistenia cezhraničných vodných tokov a s cieľom zabezpečenia racionálneho využitia vodných zdrojov v členských štátoch Európskej hospodárskej komisie Organizácie spojených národov;keďže spoločenstvo prijalo v oblasti tohto dohovoru opatrenia; keďže vstup do medzinárodných záväzkov v týchto veciach je záležitosťou spoločenstva;keďže environmentálna politika spoločenstva prispieva k uchovaniu, ochrane a zlepšeniu kvality životného prostredia, k ochrane ľudského zdravia a premyslenému a racionálnemu využitiu prírodných zdrojov s ohľadom na trvalo udržateľný rozvoj;keďže environmentálna politika spoločenstva je ako celok zameraná na posilnenie medzinárodnej spolupráce s cieľom dosiahnutia vysokého stupňa ochrany; keďže je založená na zásade preventívnych opatrení a na zásade, že škoda na životnom prostredí by mala byť prioritne napravená pri jej zdroji a že znečisťovateľ by mal platiť;keďže spoločenstvo a jeho členské štáty spolupracujú vo sférach svojej pôsobnosti so svojimi členmi a s medzinárodnými organizáciami;keďže uzatvorenie tohto dohovoru spoločenstvom pomôže dosiahnuť ciele stanovené v článku 130r zmluvy,ROZHODLA TAKTO:Článok 1Týmto sa v mene Európskeho spoločenstva schvaľuje Dohovor o ochrane a využití cezhraničných vodných tokov a medzinárodných jazier.Text dohovoru je priložený v prílohe I.Článok 2Predseda Rady je oprávnený určiť osobu alebo osoby splnomocnené uložiť dokumenty o schválení na Generálnom sekretariáte Organizácie spojených národov v súlade s článkom 25 dohovoru.Táto osoba alebo osoby v tom istom čase ukladajú aj vyhlásenie o kompetenciách priložené v Prílohe II.V Bruseli 24. júla 1995Za RadupredsedaP. Solbes Mira[1] Ú. v. ES C 212, 5.8.1993, s. 60.[2] Ú. v. ES C 128, 9.5.1994.[3] Ú. v. ES C 34, 2.2.1994, s. 1.--------------------------------------------------PRÍLOHA IDohovoro ochrane a využití cezhraničných vodných tokov a medzinárodných jazier v Helsinkách 17. marca 1992Organizácia spojených národov 1992Dohovor o ochrane a využití cezhraničných vodných tokov a medzinárodných jazierPREAMBULASTRANY TOHTO DOHOVORU,UZNÁVAJÚC, že ochrana a využívanie cezhraničných vodných tokov a medzinárodných jazier predstavujú dôležité a naliehavé úlohy, ktorých účinné dosiahnutie možno zabezpečiť len zvýšenou spoluprácou,ZNEPOKOJENÉ existenciou a hrozbami nepriaznivých účinkov v krátkodobom výhľade v oblasti zmien podmienok cezhraničných vodných a medzinárodných jazier pôsobiacich na životné prostredie, ekonomiku a blahobyt členských krajín Európskej hospodárskej komisie (EHK),ZDÔRAZŇUJÚC potrebu zosilnených národných a medzinárodných opatrení na prevenciu, kontrolu a redukciu nebezpečných látok vo vodnom prostredí a znižovanie eutrofizácie a acidifikácie, ako aj znečistenia morského prostredia, predovšetkým prímorských oblastí, zo zdrojov z vnútrozemia,ZMIEŇUJÚC sa o úsilí, ktoré už podnikli vlády EHK na posilnenie spolupráce na dvojstrannej i mnohostrannej úrovni, zameranej na prevenciu, obmedzovanie a znižovanie znečisťovania presahujúceho hranice, trvalo udržateľný manažment vôd, zachovanie vodných zdrojov a životného prostredia,PRIPOMÍNAJÚC si príslušné opatrenia a zásady Deklarácie Štokholmskej konferencie o životnom prostredí obyvateľstva, Záverečný akt Konferencie o bezpečnosti a spolupráci v Európe (KBSE), výsledné dokumenty Madridskej a Viedenskej schôdzky zástupcov zúčastnených štátov KBSE a Regionálnu stratégiu na ochranu životného prostredia a racionálneho využitia prírodných zdrojov v členských krajinách EHK, ktoré sa týkajú obdobia do roku 2000, ako aj presahujúce tento rok,VO VEDOMÍ, že úlohou Európskej hospodárskej komisie Organizácie spojených národov je prehlbovanie medzinárodnej spolupráce vzhľadom na prevenciu, obmedzovanie a znižovanie znečisťovania vôd, vrátane znečisťovania presahujúceho hranice štátov a trvalo udržateľné využívanie týchto vôd, a v tomto ohľade pripomínajúc si Deklaráciu o stratégii ochrany a kontroly znečistenia vôd, vrátane znečistenia presahujúceho hranice štátov; Deklaráciu EHK o stratégii racionálneho využívania vody; Zásady EHK týkajúce sa spolupráce v oblasti cezhraničných vôd; Charty EHK o hospodárení s podzemnou vodou a Kódex správania sa pri havarijnom znečistení cezhraničných vnútrozemských vôd,ODVOLáVAJÚC sa na rozhodnutia I ods. 42 a I ods. 44, prijaté Európskou hospodárskou komisiou na jej 42. a 44. zasadnutí a na výsledok schôdzky KBSE o Ochrane životného prostredia (Sofia, Bulharsko, 16. októbra – 3. novembra 1989),ZDÔRAZŇUJÚC, že spolupráca medzi členskými krajinami vzhľadom na ochranu a využívanie cezhraničných vôd sa bude realizovať hlavne vypracovaním dohôd medzi krajinami, ktoré sú týmito vodami rozdelené, obzvlášť tam, kde takéto dohody neboli doteraz uzatvorené,DOHODLI SA TAKTO:Článok 1VYMEDZENIE POJMOVNa účely tohto dohovoru:1. výraz "cezhraničné vody" znamená akékoľvek povrchové alebo podzemné vody, ktoré vyznačujú, pretínajú alebo sú umiestnené na hraniciach medzi dvoma alebo viacerými štátmi; všade kde cezhraničné vody vtekajú priamo do mora, tieto končia na priamke cez ich ústie medzi bodmi na čiare nízkeho stavu na ich brehoch;2. výraz "vplyv presahujúci hranice" znamená akýkoľvek významný negatívny účinok na životné prostredie, ktorý je výsledkom zmeny v podmienkach cezhraničných vôd, spôsobeným ľudskou činnosťou, fyzickým pôvodom, situovaným celkom alebo čiastočne v oblasti pod jurisdikciou jednej alebo druhej strany. Takéto dopady na životné prostredie zahŕňajú účinky na ľudské zdravie a bezpečnosť, flóru, faunu, pôdu, vzduch, vodu, podnebie, krajinu a historické pamiatky alebo iné fyzikálne štruktúry, alebo interakciu medzi týmito faktormi; rovnako zahŕňajú aj účinky na kultúrne dedičstvo alebo socio-ekonomické podmienky, vyvolané zmenami z uvedených faktorov;3. výraz "strana" znamená, pokiaľ text neurčí inak, zmluvnú stranu tohto dohovoru;4. výraz "susediace strany" znamená strany, ktoré majú spoločné cezhraničné vody;5. výraz "spoločný orgán" znamená akúkoľvek dvojstrannú alebo viacstrannú komisiu alebo iné vhodné inštitucionálne usporiadanie na spoluprácu medzi susediacimi stranami;6. výraz "nebezpečné látky" znamená látky, ktoré sú toxické, karcinogénne, mutagénne, teratogénne alebo bioakumulatívne, zvlášť ak sú trvalé;7. výraz "najlepšia dostupná technológia" – (definícia je obsiahnutá v Prílohe I k tomuto dohovoru).ČASŤ IUSTANOVENIA PLATNÉ PRE VŠETKY STRANYČlánok 2Všeobecné ustanovenia1. Strany prijímajú všetky nevyhnutné opatrenia na prevenciu, kontrolu a redukciu každého vplyvu presahujúceho hranice.2. Strany prijímajú najmä všetky nevyhnutné opatrenia s cieľom:a) zabrániť, kontrolovať a redukovať znečistenie vôd, ktoré má alebo by mohlo mať vplyv presahujúci hranice;b) zabezpečiť, aby sa cezhraničné vody využívali s orientáciou na ekológiu a racionálne vodné hospodárstvo, ochranu vodných zdrojov a životného hospodárstva;c) zabezpečiť, aby sa cezhraničné vody využívali racionálnym a rovnomerným spôsobom, s osobitným zreteľom na ich cezhraničný charakter, v prípade takých činností, ktoré spôsobujú, alebo by mohli spôsobiť vplyv presahujúci hranice;d) zabezpečiť ochranu, a ak je to potrebné, obnovenie ekosystémov.3. Opatrenia na prevenciu, reguláciu a znižovanie znečistenia vody sa vykonávajú, ak je to možné, priamo pri zdroji.4. Tieto opatrenia nevyvolávajú, priamym ani nepriamym spôsobom, prenos znečisťovania do iných oblastí životného prostredia.5. Pri vykonávaní opatrení, uvedených v odsekoch 1 a 2 tohto článku, strany dodržiavajú tieto zásady:a) princíp prevencie, že nie je prípustné odkladať akciu, ktorá by zabránila potenciálnemu vypúšťaniu nebezpečných látok s cezhraničným dopadom na základe tvrdenia, že vedecký výskum plne nepreukázal príčinné spojenie medzi týmito látkami na jednej strane a potenciálnym cezhraničným dopadom na druhej strane;b) zásada "znečisťovateľ platí", na základe ktorej náklady na prevenciu proti znečisteniu, ako aj jeho reguláciu a zníženie znáša znečisťovateľ;c) hospodárenie s vodnými zdrojmi sa vykonáva tak, aby sa uspokojili požiadavky súčasnej generácie, bez obmedzovania potrieb budúcich generácií.6. Susediace strany spolupracujú na báze rovnosti a reciprocity, najmä prostredníctvom dvojstranných a viacstranných dohôd, aby vytvorili harmonickú stratégiu a programy pokrývajúce povodia dotknutých oblastí alebo ich častí, s orientáciou na prevenciu, reguláciu a zníženie cezhraničného vplyvu, so zameraním na ochranu prostredia cezhraničných vôd, ktoré je týmito vodami ovplyvňované, vrátane morského prostredia.7. Uplatňovanie tohto dohovoru nemá za následok zhoršenie podmienok životného prostredia, ani zvýšený dopad presahujúci hranice.8. Ustanovenia tohto dohovoru neovplyvňujú práva strán, ani jednotlivo ani spoločne, v otázke prijímania a realizácie prísnejších opatrení ako tie, ktoré sú stanovené týmto dohovorom.Článok 3Prevencia, kontrola a redukcia1. Na prevenciu, kontrolu a redukciu vplyvu presahujúceho hranice, zainteresované strany vyvíjajú, prijímajú, realizujú a pokiaľ je to možné, zavádzajú kompatibilné a zodpovedajúce právne, administratívne, ekonomické, finančné a technické opatrenia, okrem iného na zabezpečenie toho, aby:a) sa obmedzovala, kontrolovala a znižovala emisia znečisťujúcich látok v zdroji znečistenia prostredníctvom aplikácie, okrem iného použitím nízkoodpadovej a bezodpadovej technológie;b) cezhraničné vody boli chránené pred znečistením z bodových zdrojov prostredníctvom povolení na vypúšťanie odpadových vôd od kompetentných inštitúcií, a aby tieto povolené vypúšťania boli sledované a kontrolované;c) limity na vypúšťanie odpadových vôd uvedené v povoleniach boli založené na najlepšej dostupnej technológii pre vypúšťanie nebezpečných látok;d) sa uplatňovali prísnejšie požiadavky, prípadne aj také, ktoré by mali za následok zákaz v individuálnych prípadoch, keď si to vyžaduje kvalita vody recipienta alebo ekosystému;e) mestská odpadová voda prešla aspoň biologickou úpravou alebo ekvivalentným procesom na základe postupu krok za krokom tam, kde je to potrebné;f) sa prijali príslušné opatrenia, ako je aplikácia najlepšej dostupnej technológie, na zníženie prísunu živín z priemyselných a mestských zdrojov;g) sa vyvinuli a zaviedli primerané opatrenia a najlepšie ekologické postupy na zníženie prísunu živín a nebezpečných látok z plošných zdrojov obzvlášť tam, kde hlavné zdroje pochádzajú z poľnohospodárstva (smernice pre rozvoj najlepších ekologických postupov sú uvedené v prílohe II k tomuto dohovoru);h) sa zhodnotili vplyvy na životné prostredie a uplatňovali sa ďalšie metódy hodnotenia;i) sa podporovalo trvalo udržateľné hospodárenie s vodnými zdrojmi, vrátane ekosystémového prístupu;j) sa vypracovali plány opatrení pre mimoriadne situácie;k) sa prijali ďalšie špecifické opatrenia na prevenciu znečisťovania podzemných vôd;l) sa minimalizovalo riziko havarijného znečistenia.2. Na tento cieľ, každá strana stanovuje emisné limity na vypúšťanie z bodových zdrojov do povrchových vôd, založené na najlepšej dostupnej technológii, ktoré budú konkrétne uplatniteľné na jednotlivé priemyselné sektory alebo priemyselné odvetvia, z ktorých znečisťujúce látky pochádzajú. Primerané opatrenia, ktoré sú uvedené v odseku 1 tohto článku na prevenciu, kontrolu a redukciu vstupu nebezpečných látok z bodových zdrojov do vôd, môžu, okrem iného, zahŕňať úplný alebo čiastočný zákaz výroby alebo používania takýchto látok. Je potrebné brať do úvahy existujúce zoznamy priemyselných sektorov alebo odvetví a tých nebezpečných látok v medzinárodných dohovoroch alebo smerniciach, ktoré sú uplatniteľné v oblasti pokrytej týmto dohovorom.3. Okrem toho, každá strana definuje, ak je to vhodné, ciele pre akosť vody a prijíma kritériá akosti vody s cieľom prevencie, obmedzovania a zníženia vplyvu presahujúceho hranice. Všeobecné smernice pre vypracovanie takých cieľov a kritérií sú uvedené v prílohe III k tomuto dohovoru. V prípade potreby sa zainteresované strany snažia túto prílohu aktualizovať.Článok 4MonitorovanieStrany vytvárajú programy na monitorovanie stavu cezhraničných vôd.Článok 5Výskuma rozvojZainteresované strany spolupracujú na vykonávaní prieskumu a rozvoji účinných metód na prevenciu, kontrolu a redukciu vplyvu presahujúceho hranice. Na tento cieľ, sa zainteresované strany, na bilaterálnom a/alebo multilaterálnom základe, usilujú o začatie, prípadne rozšírenie špecifických výskumných programov, a berú pri tom do úvahy výskumnú činnosť, ktorá sa uskutočňuje na príslušných medzinárodných fórach, okrem iného, so zameraním na:a) vypracovanie metód na hodnotenie toxicity nebezpečných látok a škodlivosti znečisťujúcich látok;b) zdokonalenie znalostí o výskyte, distribúcii a účinkoch týchto znečisťujúcich látok a procesov na životné prostredie;c) rozvoj a aplikáciu ekologicky vhodných technológií, výrobných a spotrebných modelov;d) postupné vyraďovanie a/alebo nahrádzanie tých látok, ktoré by mohli mať vplyv presahujúci hranice;e) ekologicky vhodné metódy na odstránenie nebezpečných látok;f) špeciálne metódy na zlepšenie stavu cezhraničných vôd;g) rozvoj ekologicky vhodných vodných stavebných prác a techník na reguláciu vôd;h) fyzické a finančné vyhodnocovanie škôd, ktoré vznikli následkom cezhraničných vplyvov.Výsledky týchto výskumných programov si zainteresované strany navzájom vymieňajú, v súlade s článkom 6 tohto dohovoru.Článok 6Výmena informáciíZainteresované strany si navzájom poskytujú čo najširšiu výmenu informácií o otázkach, ktoré spadajú pod ustanovenia tohto dohovoru, pokiaľ možno čo najskôr.Článok 7Zodpovednosť a ručenieZainteresované strany podporujú príslušné medzinárodné úsilie na vypracovanie pravidiel, kritérií a postupov v oblasti zodpovednosti a ručenia.Článok 8Ochrana informáciíUstanovenia tohto dohovoru nemajú vplyv na práva alebo záväzky zainteresovaných strán v súlade s ich národným právnym systémom a aplikovateľnými medzinárodnými predpismi na ochranu informácií vo vzťahu k priemyselnému a obchodnému tajomstvu, vrátane duševného vlastníctva alebo národnej bezpečnosti.ČASŤ IIUSTANOVENIA, KTORÉ SA TÝKAJÚ SUSEDIACICH STRÁNČlánok 9Dvojstranná a mnohostranná spolupráca1. Susediace strany uzatvárajú na základe rovnosti a reciprocity dvojstranné alebo mnohostranné dohody alebo iné dojednania, pokiaľ také doteraz neexistujú, alebo prispôsobujú už existujúce dohody, ak je to potrebné, aby sa vylúčili rozpory so základnými princípmi tohto dohovoru, s cieľom definovania si svojich vzájomných vzťahov a postupov, s ohľadom na prevenciu, kontrolu a redukciu vplyvov presahujúcich hranice. Susediace strany špecifikujú povodia alebo ich časti, ktoré sú predmetom spolupráce. Tieto dohody alebo dojednania sa týkajú príslušných otázok obsiahnutých v tomto dohovore, ako aj akýchkoľvek iných problémov, na spolupráci ktorých za susediace strany môžu dohodnúť.2. Dohody alebo dojednania uvedené v odseku 1 tohto článku tvoria základ pre vytvorenie spoločných orgánov. Bez toho, aby boli tieto spoločné orgány dotknuté príslušnými, už jestvujúcimi dohodami alebo opatreniami, majú okrem iného tieto úlohy:a) zbierať, zhromažďovať a vyhodnocovať údaje, s cieľom identifikácie zdrojov znečistenia, ktoré by mohli mať vplyv presahujúci hranice;b) vypracovávať spoločné programy na sledovanie kvality a kvantity vôd;c) vypracovávať registre a zabezpečovať výmenu informácií o zdrojoch znečistenia, ktoré sú uvedené v odseku 2 písm. a tohto článku;d) vypracovávať emisné limity pre vypúšťanie odpadových vôd a vyhodnocovať účinnosť programov ochrany vôd;e) vypracovávať spoločné ciele a kritériá pre kvalitu vody, s ohľadom na ustanovenia článku 3, ods. 3 tohto dohovoru a navrhnúť potrebné opatrenia na udržanie, a kde je to potrebné, zlepšenie terajšej kvality vody;f) rozvíjať spoločné akčné programy na zníženie znečistenia z bodových zdrojov (napr. mestských a priemyselných zdrojov), ako aj plošných zdrojov (predovšetkým v poľnohospodárstve);g) stanoviť varovné a výstražné systémy;h) slúžiť ako fórum na výmenu informácií o existujúcich i plánovaných odberoch vody a príslušných zariadeniach, ktoré by mohli mať cezhraničný dopad;i) podporovať spoluprácu a výmenu informácií o najlepších dostupných technológiach v súlade s ustanoveniami článku 13 tohto dohovoru, ako aj podporovať spoluprácu v oblasti vedecko-výskumných programov;j) zúčastňovať sa na realizácii vyhodnocovania ekologických dopadov, ktoré sa týkajú cezhraničných vôd, v súlade s príslušnými medzinárodnými smernicami.3. V prípade, keď prímorský štát je zmluvnou stranou tohto dohovoru a je priamo a významne zasahovaný cezhraničným dopadom, susediace strany môžu, ak s tým všetci súhlasia, pozvať takýto prímorský štát, aby sa primeraným spôsobom angažoval na činnosti mnohostranných spoločných orgánov, ktoré boli zriadené susediacimi stranami pre takéto cezhraničné vody.4. Spoločné orgány, podľa tohto dohovoru, pozývajú spoločné orgány zriadené prímorskými štátmi na ochranu morského prostredia, priamo ovplyvnené cezhraničným dopadom, aby spolupracovali a zladili svoju prácu s cieľom prevencie, obmedzovania a zníženia vplyvu presahujúceho hranice.5. Ak existujú v tom istom povodí dva alebo viac spoločných orgánov, snažia sa koordinovať svoju činnosť tak, aby posilnili prevenciu, obmedzovanie a znižovanie vplyvu presahujúceho hranice v danej oblasti povodia.Článok 10KonzultácieKonzultácie medzi susediacimi stranami sa konajú na základe reciprocity, dobrej vôle a dobrých susedských vzťahov, v prípade požiadavky ktorejkoľvek strany. Takéto konzultácie sa orientujú na spoluprácu s ohľadom na problémy spadajúce pod ustanovenia tohto dohovoru. Akékoľvek takéto konzultácie sa vedú prostredníctvom spoločného orgánu, vytvoreného na základe článku 9 tohto dohovoru, ak taký orgán existuje.Článok 11Spoločné monitorovanie a vyhodnocovanie1. V rámci celkovej spolupráce uvedenej v článku 9 tohto dohovoru alebo konkrétnych dohôd, susediace strany vytvárajú a realizujú spoločné programy na sledovanie stavu cezhraničných vôd, vrátane povodní a pohybu ľadu, ako aj ich cezhraničný dopad.2. Susediace strany sa dohodnú na ukazovateľoch znečistenia a škodlivinách, ktorých vypúšťanie a koncentrácia v cezhraničných vodách sa bude pravidelne monitorovať.3. Susediace strany vykonávajú v pravidelných intervaloch spoločné alebo koordinované hodnotenie cezhraničných vôd a účinnosti opatrení, ktoré sa vykonali v rámci prevencie, kontroly a znižovania vplyvu presahujúceho hranice. Výsledky týchto hodnotení sú k dispozícii verejnosti, podľa ustanovení uvedených v článku 16 tohto dohovoru.4. Na tieto účely, susediace strany zosúlaďujú svoje pravidlá na vytvorenie a realizáciu monitorovaných programov, meracích systémov, prístrojov, analytických metód, spracovania údajov a vyhodnocovacích postupov, ako aj metód na registráciu vypúšťaných škodlivín.Článok 12Spoločný výskum a vývojV rámci všeobecnej spolupráce uvedenej v článku 9 tohto dohovoru alebo iných špecifických dojednaní, susediace strany vykonávajú konkrétnu vedecko-výskumnú činnosť s cieľom dosiahnutia a udržiavania cieľov a kritérií na kvalitu vody, ktoré si stanovili a prijali.Článok 13Výmena informácií medzi susediacimi stranami1. Susediace strany, v rámci príslušných dohôd alebo iných dojednaní podľa článku 9 tohto dohovoru, si vymieňajú, okrem iného, reálne dostupné údaje o:a) ekologických podmienkach cezhraničných vôd;b) skúsenostiach získaných pri aplikácii a prevádzke najlepšej dostupnej technológie a výsledkoch výskumu a vývoja;c) emisných a monitorovaných údajoch;d) opatreniach, ktoré sa prijali alebo sa plánujú prijať na prevenciu, kontrolu a znižovanie vplyvu presahujúceho hranice;e) povoleniach alebo predpisoch na vypúšťanie odpadových vôd, vydaných kompetentným úradom alebo príslušným orgánom.2. Susediace strany si vymieňajú informácie o svojich národných predpisoch s cieľom toho, aby sa zosúladili emisné limity.3. Ak jedna susediaca strana požaduje od inej zmluvnej strany údaje alebo informácie, ktoré nie sú k dispozícii, požadovaná strana sa snaží vyhovieť tejto požiadavke, ale môže za to požadovať primerané poplatky od žiadajúcej strany za zhromaždenie, prípadne spracovanie údajov alebo informácií.4. Na účely realizácie tohto dohovoru, susediace strany umožňujú výmenu najlepšej dostupnej technológie, predovšetkým podporou: komerčnej výmeny dostupnej technológie; priamymi priemyslovými kontaktmi a spoluprácou, vrátane spoločných podnikov; výmenou informácií a skúseností; ako aj poskytnutím technickej pomoci. Susediace strany tiež organizujú spoločné školiace programy, príslušné semináre a stretnutia.Článok 14Varovné a výstražné poplašné systémySusediace strany sa bezodkladne navzájom informujú o akejkoľvek kritickej situácii, ktorá môže mať vplyv presahujúci hranice. Susediace strany zriaďujú a ak je to vhodné, prevádzkujú spoločné komunikačné systémy, varovné a výstražné poplašné systémy, s cieľom získavať a prenášať informácie. Tieto systémy prevádzkujú na základe kompatibilného prenosu údajov a postupov na ich spracovávanie na zariadeniach, na ktorých sa susediace strany dohodnú. Susediace strany sa navzájom informujú o kompetentných úradoch alebo miestach vytvorených na tento účel.Článok 15Vzájomná pomoc1. Ak nastane kritická situácia, susediace strany si poskytujú na požiadanie vzájomnú pomoc, v súlade s postupmi, ktoré by sa mali uplatňovať podľa odseku 2 tohto článku.2. Susediace strany vypracujú a dohodnú sa na postupoch vzájomnej pomoci, okrem iného, v týchto otázkach:a) riadenie, kontrola, koordinácia a dozor pri takejto pomoci;b) zainteresovaná strana, ktorá bude požadovať pomoc bude mať k dispozícii miestne zariadenia a služby, vrátane, ak je to vhodné, vybavenia formalít na prekročenie štátnych hraníc;c) opatrenia zamerané na to, aby strana, ktorá poskytuje pomoc neutrpela škodu, vrátane jej odškodnenia a/alebo kompenzácie a/alebo jej personálu, ako aj opatrenia pre tranzit cez územie tretích strán, ak je to potrebné;d) spôsoby refundácie za služby poskytnutej pomoci.Článok 16Informovanie verejnosti1. Susediace strany zabezpečujú, že informácie o stavoch cezhraničných vôd, o podniknutých opatreniach alebo o plánovaných opatreniach na prevenciu, obmedzovanie a znižovanie vplyvu presahujúceho hranice, ako aj účinky týchto opatrení sú k dispozícii verejnosti. Na tento účel zabezpečujú susediace strany uverejňovanie týchto informácií:a) cieľové ukazovatele kvality vody;b) vydané povolenia a podmienky, ktoré sa majú splniť;c) výsledky odberu vzoriek vody a odpadových vôd vykonávané na účely sledovania a vyhodnocovania, ako aj výsledky kontrol, ohľadne dodržiavania cieľov akosti vody a povolených podmienok.2. Susediace strany zabezpečujú, aby tieto informácie boli k dispozícii verejnosti k nahliadnutiu vo vhodnom čase a bezplatne a poskytujú zástupcom verejnosti praktickú príležitosť, aby kópie daných informácií mohli získavať od susediacich strán po zaplatení primeraných poplatkov.ČASŤ IIIINŠTITUCIONÁLNE A ZÁVEREČNÉ USTANOVENIAČlánok 17Schôdzka zainteresovaných strán1. Prvá schôdzka strán sa zvoláva najneskôr do jedného roka odo dňa nadobudnutia platnosti toho dohovoru. Potom sa uskutočňujú riadne schôdzky každé tri roky alebo aj v kratších intervaloch podľa toho, ako je to stanovené v procedurálnych pravidlách. Strany usporiadajú mimoriadnu schôdzku, ak sa na nej dohodnú počas riadnej schôdzky alebo na základe písomnej žiadosti ktorejkoľvek zo zainteresovaných strán za predpokladu, že v priebehu šiestich mesiacov od takéhoto vyrozumenia všetkým stranám, bude táto požiadavka podporená aspoň jednou tretinou zainteresovaných strán.2. Na svojich schôdzkach zainteresované strany priebežne kontrolujú realizáciu tohto dohovoru a so zreteľom na to:a) spracovávajú prehľady o stratégii a metodologických prístupoch na ochranu a využívanie cezhraničných vôd zainteresovaných strán, s ohľadom na ďalšie zdokonaľovanie ochrany a využívania cezhraničných vôd;b) vymieňajú si informácie týkajúce sa získaných skúseností pri uzatváraní a vykonávaní dvojstranných a mnohostranných dojednaní alebo iných opatrení ohľadne ochrany a využívania cezhraničných vôd, s ktorými susedí jedna alebo viac zainteresovaných strán;c) využívajú, tam kde je to vhodné, služby príslušných orgánov EHK, ako aj iných kompetentných medzinárodných orgánov a špeciálnych komisií, ktoré sú vo všetkých aspektoch primerané na dosiahnutie cieľov tohto dohovoru;d) na svojej prvej schôdzke zvažujú a konsenzom prijímajú procedurálne pravidlá pre svoje stretnutia;e) zvažujú a prijímajú návrhy zmien a doplnkov k tomuto dohovoru;f) zvažujú a uskutočňujú akékoľvek dodatočné akcie, ktoré by mohli napomôcť pri dosiahnutí cieľov tohto dohovoru.Článok 18Hlasovacie právo1. Až na výnimky uvedené v odseku 2 tohto článku, každá strana tohto dohovoru má jeden hlas.2. Organizácie regionálnej ekonomickej integrácie majú právo hlasovať o záležitostiach svojej kompetencie s takým počtom hlasov, ktorý sa rovná počtu ich členských štátov, ktoré sú zainteresovanými stranami tohto dohovoru. Takéto organizácie nemajú hlasovacie právo, ak ich členské štáty svoje hlasovacie právo využívajú a naopak.Článok 19SekretariátVýkonný tajomník Európskej hospodárskej komisie (EHK), vykonáva tieto funkcie sekretára:a) zvoláva a pripravuje schôdzky zainteresovaných strán;b) odovzdáva správy a ďalšie informácie zainteresovaným stranám, ktoré obdržal v súlade s ustanoveniami tohto dohovoru;c) vykonáva ďalšie funkcie, ktorými ho zainteresované strany môžu poveriť.Článok 20PrílohyPrílohy k tomuto dohovoru tvoria jeho neoddeliteľnú súčasť.Článok 21Zmeny a doplnenia k dohovoru1. Ktorákoľvek zainteresovaná strana môže podať návrh na zmenenie a doplnenie tohto dohovoru.2. Návrhy na zmenenie a doplnenie tohto dohovoru sa zvažujú na schôdzke zainteresovaných strán.3. Znenie akéhokoľvek navrhovaného zmenenia a doplnenia tohto dohovoru sa predkladá v písomnej forme výkonnému tajomníkovi Európskej hospodárskej komisie, ktorý s ním oboznamuje všetky zainteresované strany, a to minimálne deväťdesiat dní pred schôdzkou, na ktorej má byť daný návrh predložený na prijatie.4. Zmena a doplnok k súčasnému dohovoru sa prijíma na základe konsenzu zástupcov zainteresovaných strán tohto dohovoru, ktorí sú prítomní na schôdzke zainteresovaných strán a pre strany tohto dohovoru, ktoré ho prijali nadobúda účinnosť v 90. deň odo dňa, kedy dve tretiny zainteresovaných strán uložili v depozitári svoje listiny o prijatí zmeny a doplnku. Zmena a doplnok nadobúda účinnosť pre každú ďalšiu stranu v 90. deň odo dňa, kedy táto strana uložila svoju listinu o prijatí zmeny a doplnku.Článok 22Urovnanie sporov1. Ak vznikne medzi dvoma alebo viacerými zainteresovanými stranami spor o interpretáciu alebo uplatňovanie tohto dohovoru, strany hľadajú prostredníctvom rokovaní alebo iných prostriedkov na urovnanie sporu riešenie, ktoré je prijateľné pre sporné strany.2. Pri podpisovaní, ratifikácii, prijatí, schválení alebo pristúpení k tomuto dohovoru alebo kedykoľvek potom, ktorákoľvek zainteresovaná strana môže podať písomné prehlásenie depozitárovi o tom, že z dôvodu nerozriešeného sporu, podľa odseku 1 tohto článku, prijíma jeden alebo oba z nasledujúcich prostriedkov na urovnanie sporu, ako povinný vo vzťahu ku ktorejkoľvek strane, ktorá prijíma ten istý záväzok:a) predloženie sporu Medzinárodnému súdnemu dvoru;b) arbitráž v súlade s postupom uvedeným v prílohe IV.3. Ak zainteresované strany prijali oba prostriedky na urovnanie sporu uvedené v odseku 2 tohto článku, spor môže byť predložený iba Medzinárodnému súdnemu dvoru, pokiaľ sa strany nedohodnú inak.Článok 23PodpisTento dohovor bude pripravený na podpis v Helsinkách od 17. marca 1992 do 18. marca 1992 vrátane, a potom na ústredí Organizácie spojených národov v New Yorku do 18. septembra 1992, pre členské štáty Európskej hospodárskej komisie, ako aj pre štáty, ktoré majú konzultatívny štatút s Európskou hospodárskou komisiou, podľa odseku 8 rezolúcie 36 (IV) Hospodárskej a sociálnej rady, z 28. marca 1947, a pre regionálne organizácie ekonomickej integrácie konštituované suverénnymi členskými štátmi – členmi Európskej hospodárskej komisie, na ktoré členské štáty previedli kompetencie v záležitostiach, obsiahnutých v tomto dohovore, vrátane kompetencií uzatvárať zmluvy, ktoré sa týkajú daných záležitostí.Článok 24DepozitárGenerálny tajomník OSN plní funkciu depozitára tohto dohovoru.Článok 25Ratifikácia, prijatie, schválenie a prístup1. Tento dohovor podlieha ratifikácii, prijatiu alebo schváleniu signatárskymi štátmi a regionálnymi organizáciami ekonomickej integrácie.2. Tento dohovor je prístupný štátom a organizáciam uvedeným v článku 23.3. Ktorákoľvek z organizácií, uvedených v článku 23, ktorá sa stane zainteresovanou stranou tohto dohovoru bez toho, aby ktorýkoľvek z jej členských štátov bol zainteresovanou stranou, je viazaná všetkými záväzkami podľa tohto dohovoru. V prípade takých organizácií, ktorých jeden alebo viac štátov je stranou tohto dohovoru, organizácia a jej členské štáty rozhodujú o svojej konkrétnej zodpovednosti za vykonávanie svojich záväzkov podľa tohto dohovoru. V takých prípadoch organizácie a členské štáty nemajú nárok na súbežné vykonávanie práv podľa tohto dohovoru.4. Vo svojich listinách ratifikácie, prijatia, súhlasu alebo prístupu, regionálne organizácie ekonomickej integrácie uvedené v článku 23, vyhlasujú rozsah svojej kompetencie s ohľadom na záležitosti obsiahnuté v tomto dohovore. Tieto organizácie taktiež informujú depozitára o akejkoľvek podstatnej modifikácii rozsahu svojich kompetencií.Článok 26Nadobudnutie platnosti1. Tento dohovor nadobúda platnosť deväťesiatym dňom odo dňa uloženia šestnástej listiny ratifikácie, prijatia, schválenia alebo prístupu.2. Na účely odseku 1 tohto článku, akákoľvek listina uložená regionálnou organizáciou ekonomickej integrácie, nie je započítaná ako dodatková k tým, ktoré boli uložené členskými štátmi takej organizácie.2. Pre každý štát alebo organizáciu uvedenú v článku 23, ktorá ratifikuje, prijíma alebo schvaľuje tento dohovor alebo k nemu pristupuje po uložení šestnástej listiny ratifikácie, prijatia, schválenia alebo prístupu, dohovor nadobúda platnosť deväťdesiatym dňom odo dňa, kedy takýto štát alebo organizácia uložia svoje listiny ratifikácie, schválenia alebo prístupu do depozitára.Článok 27OdstúpenieKedykoľvek po uplynutí troch rokov odo dňa, kedy tento dohovor nadobudol účinnosť s ohľadom na zainteresovanú stranu, môže táto odstúpiť od tohto dohovoru podaním písomného oznámenia depozitárovi. Akékoľvek takéto odstúpenie nadobudne platnosť deväťdesiatym dňom po dátume prijatia depozitárom.Článok 28Autentické zneniaOriginál tohto dohovoru, ktorého anglické, francúzske a ruské znenia sú rovnako autentické, sa ukladá u generálneho tajomníka OSN.NA DÔKAZ TOHO, signatári, riadne oprávnení na tento účel, podpísali tento dohovor.V Helsinkách sedemnásteho marca tisícdeväťstodeväťdesiatdva.Príloha IVYMEDZENIE POJMU "NAJLEPŠIA DOSTUPNÁ TECHNOLÓGIA"1. Výraz "najlepšia dostupná technológia" znamená najnovšie štádium vo vývoji procesov, zariadení alebo metód prevádzky, ktoré ukazuje nakoľko je dané opatrenie vhodné na obmedzenie vypúšťania emisií a odpadov. Pri určovaní, či procesy, vybavenie a prevádzkové metódy znamenajú tú najlepšiu dostupnú technológiu vo všeobecných alebo jednotlivých prípadoch, sa musí zvlášť prihliadať na:a) porovnateľné procesy, vybavenie alebo prevádzkové metódy, ktoré boli v ostatnej dobe vyskúšané;b) technický pokrok a zmeny v oblasti vedeckých poznatkov a chápania;c) ekonomickú realizovateľnosť takejto technológie;d) časové obmedzenia na inštaláciu v nových, ale aj existujúcich zariadeniach;e) podstatu a objem vypúšťaných odpadových vôd;f) nízkoodpadové a bezodpadové technológie.2. Z uvedeného vyplýva, že "najlepšia dostupná technológia" pre daný proces sa čas od času mení z pohľadu zmien v oblasti technického pokroku, ekonomických a sociálnych faktorov, ako aj vo svetle zmien v oblasti vedeckých poznatkov a chápania.Príloha IISMERNICE PRE ROZVOJ NAJLEPŠÍCH EKOLOGICKÝCH OPATRENÍ1. Pri voľbe najvhodnejších kombinácií opatrení pre jednotlivé prípady, ktoré by mohli predstavovať najlepšiu ekologickú prax, by sa mal zvážiť nasledujúci postup a rozsah opatrení:a) poskytovanie informácií a vzdelávanie obyvateľstva a užívateľov so zameraním na ekologické dôsledky výberu určitých činností a výrobkov, ich použitia a konečnej likvidácie;b) vývoj a aplikácia kódexov dobrej ekologickej praxe, ktorá zahŕňa všetky aspekty životnosti výrobku;c) označenia, ktoré informujú užívateľov o riziku, ktoré sa vzťahuje k danému výrobku, jeho použití a jeho konečnej likvidácii;d) systémy pre zber a likvidáciu, ktoré sú dostupné verejnosti;e) recyklácia, regenerácia a opätovné použitie;f) aplikácia ekonomických nástrojov na činnosti, výrobky alebo skupiny výrobkov;g) systém povolení, ktorý zahŕňa rad obmedzení alebo zákazov.2. Pri určovaní, ktorá kombinácia opatrení znamená najlepšie ekologické postupy vo všeobecných alebo v jednotlivých prípadoch, by sa mali zvážiť najmä tieto faktory:a) ekologické riziko:i) výrobku;ii) výroby výrobku;iii) použitia výrobku;iv) konečnej likvidácie výrobku;b) náhrada menej znečisťujúcimi procesmi alebo látkami;c) rozsah využívania;d) potenciálne ekologické výhody alebo nedostatky náhradných materiálov alebo činností;e) pokroky a zmeny v oblasti vedeckých poznatkov a chápania;f) časové limity realizácie;g) sociálne a ekonomické dôsledky.3. Z uvedeného vyplýva, že najlepšie ekologické postupy pre daný zdroj sa čas od času menia vo svetle technického pokroku, ekonomických a sociálnych faktorov, ako aj vo svetle zmien v oblasti vedeckých poznatkov a chápania.Príloha IIISMERNICE PRE VYPRACOVANIE KRITÉRIÍ A CIEĽOVÝCH UKAZOVATEĽOV KVALITY VODYCieľové ukazovatele a kritériá akosti vody:a) berú do úvahy cieľ udržania, a ak je to potrebné, zlepšenie súčasnej kvality vody;b) sa zameriavajú na zníženie priemerných záťaží znečisťovania (obzvlášť nebezpečnými látkami) na určitý stupeň v rámci určitého časového obdobia;c) berú do úvahy špecifické požiadavky na kvalitu vody (surovej vody na účely úpravy na pitnú vodu, závlahy, atď.);d) berú do úvahy konkrétne požiadavky týkajúce sa citlivých a špeciálne chránených vôd a ich prostredia, napr. jazerá a podzemné vodné zdroje;e) sú založené na aplikácii ekologických klasifikačných metód a chemických ukazovateľov pre strednodobé a dlhodobé sledovanie pri udržiavaní a zlepšovaní kvality vody;f) berú do úvahy stupeň, ktorý sa dosiahol pri plnení cieľov, ako aj ďalšie dodatkové ochranné opatrenia založené na emisných limitoch, ktoré je možné v jednotlivých prípadoch vyžadovať.Príloha IVARBITRÁŽ1. V prípade sporu, ktorý je predložený k arbitráži podľa článku 22, odsek 2 tohto dohovoru, jedna alebo viac strán oboznamujú sekretariát o predmetnej záležitosti arbitráže, označujú najmä tie články tohto dohovoru, o ktorých interpretáciu alebo aplikáciu sa jedná. Po obdržaní, sekretariát zasiela túto informáciu všetkým stranám tohto dohovoru.2. Arbitrážny súd pozostáva z troch členov. Navrhovateľ alebo navrhovatelia, ako aj druhá strana alebo strany, ktorých sa spor týka, vymenúvajú arbitra a títo dvaja vymenovaní arbitri určujú na základe spoločnej dohody tretieho arbitra, ktorý predsedá arbitrážnemu súdu. Tento posledne menovaný nesmie byť štátnym príslušníkom žiadnej strany zainteresovanej v tomto spore, nesmie mať bydlisko na území žiadnej z týchto strán, nesmie byť u nich zamestnaný, ani s nimi nesmie jednať ohľadne tohto prípadu na základe iného oprávnenia.3. Ak nie je predseda arbitrážneho súdu vymenovaný do dvoch mesiacov po vymenovaní druhého arbitra, výkonný tajomník Európskej hospodárskej komisie vymenúva, na požiadanie ktorejkoľvek zo zainteresovaných strán sporu, predsedu, a to v priebehu ďalšieho dvojmesačného obdobia.4. Ak jedna zo strán v spore nevymenuje arbitra do dvoch mesiacov po obdržaní požiadavky, druhá strana môže o tom informovať výkonného tajomníka Európskej hospodárskej komisie, ktorý určí predsedu arbitrážneho súdu v ďalšom dvojmesačnom období. Po vymenovaní požiada predseda arbitrážneho súdu stranu, ktorá nemenovala rozhodcu, aby tak urobila v priebehu dvoch mesiacov. Ak táto strana tak neučiní do uvedeného termínu, predseda o tom upovedomí výkonného tajomníka Európskej hospodárskej komisie, ktorý vykoná toto vymenovanie v priebehu ďalších dvoch mesiacov.5. Arbitrážny súd vydáva svoje rozhodnutie v súlade s medzinárodným právom a ustanoveniami tohto dohovoru.6. Akýkoľvek arbitrážny súd konštituovaný podľa ustanovení tohto dodatku, vytvára svoje vlastné procedurálne pravidlá.7. Rozhodnutie arbitrážneho súdu, jednak o postupe ako i o podstate, sa prijíma väčšinou hlasov jeho členov.8. Tribunál môže prijímať všetky príslušné opatrenia na zistenie skutočnosti.9. Strany v spore uľahčujú prácu arbitrážnemu súdu, a predovšetkým využívajú všetky prostriedky, ktoré majú k dispozícii na to, aby:a) poskytli súdu všetky príslušné dokumenty, prostriedky a informácie;b) umožnili, ak je to potrebné, povolať svedkov alebo expertov a získať od nich dôkazy.10. Strany a rozhodcovia zachovávajú dôvernosť informácií, ktoré obdržia v priebehu jednaní arbitrážneho súdu.11. Arbitrážny súd môže na žiadosť jednej zo strán odporučiť dočasné ochranné opatrenia.12. Ak sa nedostaví jedna zo strán sporu pred arbitrážny súd, alebo nebude obhajovať svoj prípad, druhá strana môže požiadať súd, aby pokračoval v jednaní a vyniesol svoje konečné rozhodnutie. Neprítomnosť jednej strany alebo fakt, že nebude obhajovať svoj prípad, nie je prekážkou jednania.13. Arbitrážny súd môže vypočuť a rozhodnúť o protinávrhoch, ktoré vzniknú priamo z predmetnej záležitosti sporu.14. Pokiaľ arbitrážny súd nerozhodne inak z dôvodov daných okolnosťami prípadu, výdavky súdu, vrátane odmien jeho členov znášajú strany sporu rovnakým dielom. Súd vedie záznamy o všetkých výdavkoch a zabezpečuje, aby konečná správa o nich bola odovzdaná stranám v spore.15. Ktorákoľvek strana tohto dohovoru, ktorá má záujem na právnom postupe v predmetnej záležitosti, a na ktorú by mohlo rozhodnutie súdu mať dopad, môže intervenovať v jednaniach, so súhlasom tribunálu.16. Arbitrážny súd vydáva svoje rozhodnutie do piatich mesiacov odo dňa, kedy bol súd ustanovený, ak neuzná za potrebné predĺžiť časový limit o obdobie, ktoré by nemalo presiahnuť päť mesiacov.17. K rozhodnutiu arbitrážneho súdu sa pripája aj udanie dôvodov. Je konečné a záväzné pre všetky strany sporu. Rozhodnutie sa odovzdaáva prostredníctvom arbitrážneho súdu stranám sporu a sekretariátu. Sekretariát zasiela obdržané informácie všetkým stranám tohto dohovoru.18. Akýkoľvek spor, ktorý môže vzniknúť medzi stranami, ohľadne interpretácie alebo vykonávania tohto rozhodnutia, môže byť podaný ktoroukoľvek stranou na arbitrážny súd, ktorý toto rozhodnutie vydal alebo ak sa tento nemôže záležitosti ujať, inému súdu, ktorý bude ustanovený na tento účel rovnakým spôsobom ako prvý súd.--------------------------------------------------PRÍLOHA IIVyhlásenie spoločenstva podľa článku 25 ods. 4 Dohovoru o ochrane a využití cezhraničných vodných tokov a medzinárodných jazierSo zreteľom na článok 25 ods. 4 Dohovoru o ochrane a využití cezhraničných vodných tokov a medzinárodných jazier, týkajúceho sa kompetencií organizácií uvedených v tomto odseku:V súlade so Zmluvou o založení Európskeho spoločenstva, a vzhľadom na legislatívu spoločenstva, ktorá existuje v oblasti pôsobnosti Dohovoru o ochrane a využití cezhraničných vodných tokov a medzinárodných jazier a najmä v oblasti pôsobnosti právnych noriem uvedených nižšie, spoločenstvo má kompetenciu konať v medzinárodných záležitostiach. Členské štáty Európskeho spoločenstva majú tiež medzinárodnú kompetenciu, ktorá sa rovnako uplatňuje na záležitosti v oblasti pôsobnosti tohto dohovoru.Vyššie uvedené právne predpisy sú:- smernica Rady 75/440/EHS zo 16. júna 1975 týkajúca sa požadovanej kvality povrchovej vody určenej na odber pitnej vody v členských štátoch [1],- smernica Rady 76/160/EHS z 8. decembra 1975 týkajúca sa kvality vody určenej na kúpanie [2],- smernica Rady 74/464/EHS zo 4. mája 1976 o znečistení spôsobenom určitými nebezpečnými látkami vypúšťanými do vôd spoločenstva [3],- smernica Rady 78/176/EHS z 20. februára 1978 o odpade z výroby oxidu titaničitého [4],- smernica Rady 78/659/EHS z 18. júla 1978 o kvalite sladkej vody vyžadujúcej ochranu alebo zlepšenie kvality s cieľom podpory života rýb [5],- smernica Rady 79/869/EHS z 9. októbra 1979 týkajúca sa metód merania a frekvencie odberu vzoriek a analýz povrchovej vody určenej na odber pitnej vody v členských štátoch [6],- smernica Rady 80/68/EHS z 17. decembra 1979 o ochrane podzemnej vody pred znečistením spôsobeným určitými nebezpečnými látkami [7],- smernica Rady 80/778/EHS z 15. júla 1980 týkajúca sa vody určenej na ľudskú spotrebu [8],- smernica Rady 82/176/EHS z 22. marca 1982 o hodnotách limitov a kvalitatívnych cieľov na vypúšťanie ortuti z prevádzok používajúcich chlór-alkalickú elektrolýzu [9],- smernica Rady 82/883/EHS z 3. decembra 1982 o postupoch sledovania a monitorovania životného prostredia dotknutého odpadom z výroby oxidu titaničitého [10],- smernica Rady 83/513/EHS z 26. septembra 1983 o hodnotách limitov a kvalitatívnych cieľov pre vypúšťanie kadmia [11],- smernica Rady 84/156/EHS z 8. marca 1984 o hodnotách limitov a kvalitatívnych cieľov pre vypúšťanie ortuti z prevádzok iných ako používajúcich chlór-alkalickú elektrolýzu [12],- smernica Rady 84/491/EHS z 9. októbra 1984 o hodnotách limitov a kvalitatívnych cieľov na vypúšťanie hexachlórcyklohexánu [13],- smernica Rady 86/280/EHS z 12. júna 1986 o hodnotách limitov a kvalitatívnych cieľov na vypúšťanie určitých nebezpečných látok uvedených v zozname I prílohy k smernici 76/464/EHS [14],- smernica Rady 88/347/EHS zo 16. júna 1988, ktorou sa mení a dopĺňa príloha II k smernici 86/280/EHS o hodnotách limitov a kvalitatívnych cieľov na vypúšťanie určitých nebezpečných látok uvedených v zozname I prílohy k smernici 76/464/EHS [15],- smernica Rady 90/415/EHS zo 27. júla 1990, ktorou sa mení a dopĺňa príloha II k smernici 86/280/EHS z 12. júna 1986 o hodnotách limitov a kvalitatívnych cieľov na vypúšťanie určitých nebezpečných látok uvedených v zozname I prílohy k smernici 76/464/EHS [16],- smernica Rady 91/271/EHS z 21. mája 1991 týkajúca sa úpravy mestských odpadových vôd [17],- smernica Rady 91/676/EHS z 12. decembra 1991 tákajúca sa ochrany vôd pred znečistením spôsobeným dusičnanmi z poľnohospodárskych zdrojov [18].Vykonávanie environmentálnej politiky spoločenstva znamená, že tento zoznam môže byť podrobený zmene, a to zmenením a doplnením alebo zrušením existujúcich znení alebo prijatím nových znení.[1] Ú. v. ES L 194, 25.7.1975, s. 34.[2] Ú. v. ES L 31, 5.2.1976, s. 1.[3] Ú. v. ES L 129, 18.5.1976, s. 23.[4] Ú. v. ES L 54, 25.2.1978, s. 19.[5] Ú. v. ES L 222, 14.8.1978, s. 1.[6] Ú. v. ES L 271, 29.10.1979, s. 44.[7] Ú. v. ES L 20, 26.1.1980, s. 43.[8] Ú. v. ES L 229, 30.8.1980, s. 11.[9] Ú. v. ES L 81, 27.3.1982, s. 29.[10] Ú. v. ES L 378, 31.12.1982, s. 1.[11] Ú. v. ES L 291, 24.10.1983, s. 1.[12] Ú. v. ES L 74, 17.3.1984, s. 49.[13] Ú. v. ES L 274, 17.10.1984, s. 11.[14] Ú. v. ES L 181, 4.7.1986, s. 16.[15] Ú. v. ES L 158, 25.6.1988, s. 35.[16] Ú. v. ES L 219, 14.8.1990, s. 49.[17] Ú. v. ES L 135, 30.5.1991, s. 40.[18] Ú. v. ES L 375, 31.12.1991, s. 1.--------------------------------------------------